PMIndiaData/PMIndiaSum huggingface dataset:
ભારત-ઓસ્ટ્રેલિયા વર્ચ્યુઅલ સમિટ

પ્રધાનમંત્રી શ્રી નરેન્દ્ર મોદી અને ઓસ્ટ્રેલિયાના પ્રધાનમંત્રી મહામહિમ શ્રી સ્કોટ મોરિસન 21 માર્ચ 2022ના રોજ બીજી ભારત-ઓસ્ટ્રેલિયા વર્ચ્યુઅલ સમિટ યોજશે. આ સમિટ 4 જૂન 2020ના રોજ ઐતિહાસિક પ્રથમ વર્ચ્યુઅલ સમિટને અનુસરે છે જ્યારે સંબંધને વ્યાપક વ્યૂહાત્મક ભાગીદારીમાં ઉન્નત કરવામાં આવ્યો હતો. આગામી વર્ચ્યુઅલ સમિટ દરમિયાન, નેતાઓ વ્યાપક વ્યૂહાત્મક ભાગીદારી હેઠળ વિવિધ પહેલ પર થયેલી પ્રગતિની સમીક્ષા કરશે. વર્ચ્યુઅલ સમિટ ભારત અને ઓસ્ટ્રેલિયા વચ્ચેના વિવિધ ક્ષેત્રોમાં નવી પહેલ અને ઉન્નત સહકારને આગળ ધપાવશે. નેતાઓ પાસેથી વેપાર, નિર્ણાયક ખનિજો, સ્થળાંતર અને ગતિશીલતા અને શિક્ષણ સહિત અન્ય ક્ષેત્રોમાં ગાઢ સહકાર માટે પ્રતિબદ્ધ થવાની અપેક્ષા છે. પરસ્પર હિતના પ્રાદેશિક અને આંતરરાષ્ટ્રીય મુદ્દાઓ પર પણ નેતાઓ દ્વારા ચર્ચા કરવામાં આવશે. આ શિખર સંમેલન બંને દેશો દ્વારા તેમના દ્વિપક્ષીય સંબંધો અને પ્રાદેશિક અને વૈશ્વિક મુદ્દાઓ પર તેમના ગાઢ સહકારને પણ દર્શાવે છે. ભારત-ઓસ્ટ્રેલિયા વ્યાપક વ્યૂહાત્મક ભાગીદારીએ વિજ્ઞાન અને ટેક્નોલોજી, સંરક્ષણ, સાયબર, જટિલ અને વ્યૂહાત્મક સામગ્રી, પાણી સહિતના વ્યાપક ક્ષેત્રોમાં, સંસાધન સંચાલન, તેમજ જાહેર વહીવટ અને શાસનમાં કોવિડ-19 રોગચાળા છતાં, બંને દેશોએ નજીકથી સહયોગ કરવાનું ચાલુ રાખીને ઉપરના માર્ગની ગતિ જાળવી રાખી છે. પ્રધાનમંત્રી શ્રી મોદી અને પ્રધાનમંત્રી મોરિસન સપ્ટેમ્બર 2021 માં કોવિડ-19 રોગચાળા પછી ક્વોડ લીડર્સ સમિટના હાંસિયામાં પ્રથમ વ્યક્તિગત બેઠક માટે વોશિંગ્ટન ડીસીમાં મળ્યા હતા અને ગ્લાસગોમાં નવેમ્બર 2021 માં
કાબુલમાં અફઘાન સંસદ ભવનના સંદર્ભમાં સંશોધિત અંદાજિત ખર્ચ લગભગ 969 કરોડ રુપિયા

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે મળેલી મંત્રીમંડળની બેઠકમાં કાબુલમાં અફઘાની સંસદ ભવનના નિર્માણને પૂર્ણ કરવા માટે 31 ડિસેમ્બર, 2015 થી 969 કરોડ રુપિયાની સંશોધિત પરિયોજના ખર્ચને પૂર્વ કાર્યોત્તર અનુમોદન આપવામાં આવ્યું છે. પરંપરા અને મૂલ્યોને ધ્યાનમાં રાખીને અફઘાનિસ્તાન માટે એક નવા સંસદ ભવનનું નિર્માણ કરવામાં આવ્યું છે. આ અફઘાનિસ્તાનના પુનનિર્માણ અને પુનર્વાસમાં ભારતના પ્રયાસોનો ભાગ છે. આ પરિયોજના અફઘાનિસ્તાનમાં લોકશાહીને મજબૂત બનાવવા અને તેના પુનનિર્માણમાં ભારતના યોગદાનનું એક દ્રશ્યાત્મક પ્રતિક છે. અફઘાની સંસદ ભવનનું નિર્માણ ડિસેમ્બર 2015માં પૂર્ણ થઇ ચૂક્યું છે. તેને ભારત – અફઘાનિસ્તાન વિકાસ સહયોગથી કરવામાં આવ્યું છે. આ જ સમયગાળામાં ધ્વનિ પ્રણાલી અને ફર્નિચરના કેટલાક ભાગ સહિત નાના મોટા કામ પૂરા કરવામાં આવી રહ્યાં છે. સંસદ ભવન 31 માર્ચ 2016ના રોજ અફઘાન અધિકારીઓને સોંપી દેવામાં આવશે. પાશ્વભૂમિકાઃ 25 ડિસેમ્બર 2015ના રોજ ભારતના પ્રધાનમંત્રી અને અફઘાનિસ્તાનના રાષ્ટ્રપતિ દ્વારા સંયુક્ત રુપથી આ ભવનનું ઉદ્ધાટન કરવામાં આવ્યું હતું. આ અવસરે નવા પરિસરમાં મેશરાનો જિરગા (ઉપલું ગૃહ) અને વોલેસી જિરગા (લોક સભા)ના સદસ્યોને સંબોધિત કરતી વખતે ભારતના પ્રધાનમંત્રીએ અફઘાનિસ્તાનમાં લોકતંત્રને મજબૂત કરવા માટે ત્યાંની જનતા અને તેમના ચૂંટાયેલા પ્રતિનિધિઓને શુભકામના પાઠવી હતી.
બૌદ્ધિક સંપત્તિના ક્ષેત્રમાં ભારત અને યુનાઇટેડ કિંગડમ વચ્ચેના કરારોને કેન્દ્રીય મંત્રી મંડળે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળના મંત્રી મંડળે બૌદ્ધિક સંપત્તિના (આઈપી) ક્ષેત્રમાં સહકાર સ્થાપવા માટે ભારત અને યુનાઇટેડ કિંગડમ વચ્ચેના એમઓયુ કરારોને પૂર્વવર્તી મંજુરી આપી દીધી છે.આ કરારો પર 07-11-2016 ના રોજ હસ્તાક્ષર કરવામાં આવ્યા હતા. આ કરારો વડે આઈપીમાં સ્વયંસંચાલનના વિકાસ, નવું દસ્તાવેજીકરણ અને માહિતી સિસ્ટમોમાં સહકાર વધારી અને તેનો વિકાસ કરવા માટે એક વ્યાપક અને લવચીક માળખું ઉભું કરવામાં આવશે. તે ટ્રેનિંગ પ્રોગ્રામ્સ, તજજ્ઞોનું આદાનપ્રદાન અને તકનીકી આદાનપ્રદાન તથા બહાર વ્યાપ્ત પ્રવૃત્તિઓ માટે જોડાણ કરવાની તક પૂરી પાડે છે. આ કરારોના અમલીકરણથી પેટન્ટ એપ્લીકેશનની તપાસ કરવા માટે પેટન્ટ, ડિઝાઈન અને ટ્રેડમાર્ક કંટ્રોલર જનરલ ઓફીસની કાર્યક્ષમતામાં વધારો થશે જેની આગળ જતા રચનાત્મક સંશોધન ઉપર હકારાત્મક અસર પડશે.
પ્રધાનમંત્રી શ્રી રાજ્યના મુખ્યમંત્રીઓ સાથે બેઠક કરશે

પ્રધાનમંત્રી શ્રી નરેન્દ્ર મોદી આવતી કાલે 11 મે, 2020ના રોજ 3.00 કલાકે વીડિયો કોન્ફરન્સ દ્વારા રાજ્યના મુખ્યમંત્રીઓ સાથે 5મી બેઠક કરશે. એક ટ્વીટમાં પ્રધાનમંત્રી કાર્યાલયે જણાવ્યું હતું કે પ્રધાનમંત્રી આવતીકાલે બપોરે 3.00 કલાકે રાજ્યના મુખ્યમંત્રીઓ સાથે વીડિયો કોન્ફરન્સ દ્વારા 5મી બેઠક યોજશે.
પ્રધાનમંત્રી 12મી જાન્યુઆરીએ તમિલનાડુમાં 11 નવી મેડિકલ કોલેજ અને સેન્ટ્રલ ઇન્સ્ટિટ્યૂટ ઑફ ક્લાસિકલ તમિલના નવા કેમ્પસનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી સમગ્ર તમિલનાડુમાં 11 નવી સરકારી મેડિકલ કોલેજો અને ચેન્નાઈમાં સેન્ટ્રલ ઈન્સ્ટિટ્યૂટ ઑફ ક્લાસિકલ તમિલના નવા કેમ્પસનું 12મી જાન્યુઆરી, 2022ના રોજ સાંજે 4 વાગ્યે વીડિયો કોન્ફરન્સિંગ દ્વારા ઉદ્ઘાટન કરશે. આશરે રૂ. 4000 કરોડના અંદાજિત ખર્ચે નવી મેડિકલ કોલેજોની સ્થાપના કરવામાં આવી રહી છે, જેમાંથી આશરે રૂ. 2145 કરોડ કેન્દ્ર સરકાર દ્વારા અને બાકીની રકમ તમિલનાડુ સરકાર દ્વારા આપવામાં આવી છે. જે જિલ્લાઓમાં નવી મેડિકલ કોલેજોની સ્થાપના કરવામાં આવી રહી છે તેમાં વિરુધુનગર, નમક્કલ, ધ નીલગિરિસ, તિરુપુર, તિરુવલ્લુર, નાગપટ્ટિનમ, ડિંડીગુલ, કલ્લાકુરિચી, અરિયાલુર, રામનાથપુરમ અને કૃષ્ણાગિરીનો સમાવેશ થાય છે. આ મેડિકલ કોલેજોની સ્થાપના દેશના તમામ ભાગોમાં પોષણક્ષમ તબીબી શિક્ષણને પ્રોત્સાહન આપવા અને આરોગ્ય માળખામાં સુધારો કરવાના પ્રધાનમંત્રીના સતત પ્રયાસોને અનુરૂપ છે. 1450 બેઠકોની સંચિત ક્ષમતા ધરાવતી નવી મેડિકલ કોલેજોની સ્થાપના કેન્દ્ર સરકાર દ્વારા પ્રાયોજિત યોજના હેઠળ ‘હાલની જિલ્લા/રેફરલ હોસ્પિટલ સાથે જોડાયેલ નવી મેડિકલ કોલેજોની સ્થાપના’ હેઠળ કરવામાં આવી રહી છે. આ યોજના હેઠળ, એવા જિલ્લાઓમાં મેડિકલ કોલેજની સ્થાપના કરવામાં આવે છે, જ્યાં સરકારી કે ખાનગી મેડિકલ કોલેજ નથી. ચેન્નાઈમાં સેન્ટ્રલ ઇન્સ્ટિટ્યૂટ ઑફ ક્લાસિકલ તમિલ (
પ્રધાનમંત્રીએ ઉત્તરાખંડના કેટલાક હિસ્સાઓમાં ભારે વરસાદના કારણે થયેલા જાનમાલના નુકસાન પર દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ઉત્તરાખંડના કેટલાક હિસ્સામાં ભારે વરસાદના કારણે થયેલી જાનહાનિ અંગે દુઃખ વ્યક્ત કર્યુ છે. પ્રધાનમંત્રીએ એક ટ્વીટમાં કહ્યું; ‘હું ઉત્તરાખંડના કેટલાક ભાગોમાં ભારે વરસાદના કારણે થયેલી જાનહાનિથી દુઃખી છું. ઘાયલો ઝડપથી સ્વસ્થ થાય એવી કામના કરૂં છું. અસરગ્રસ્તોની મદદ માટે બચાવ કામગીરી ચાલી રહી છે. હું સૌની સુરક્ષા અને કલ્યાણ માટે પ્રાર્થના કરૂં છું.’ …
પ્રધાનમંત્રી શ્રી નરેન્દ્ર મોદીએ કોરિયા પ્રજાસત્તાકના ચૂંટાયેલા રાષ્ટ્રપતિ મહામહિમ યુન સુક-યોલ સાથે ફોન પર વાત કરી

પ્રધાનમંત્રી શ્રી નરેન્દ્ર મોદીએ આજે વહેલી સવારે કોરિયા પ્રજાસત્તાકના ચૂંટાયેલા રાષ્ટ્રપતિ મહામહિમ યુન સુક-યોલ સાથે ફોન પર વાત કરી હતી. પ્રધાનમંત્રીએ કોરિયા પ્રજાસત્તાકની તાજેતરની રાષ્ટ્રપતિની ચૂંટણીમાં મહામહિમ યુનને તેમની જીત પર અભિનંદન પાઠવ્યા હતા. નેતાઓ ખાસ કરીને વર્તમાન વૈશ્વિક સંદર્ભમાં ભારત-કોરિયા વિશેષ વ્યૂહાત્મક ભાગીદારીને વધુ વિસ્તૃત અને ગાઢ બનાવવાના મહત્વ પર સહમત થયા હતા. તેઓએ ત્વરિત દ્વિપક્ષીય સહકારની સંભાવનાઓ પ્રદાન કરતા વિવિધ ક્ષેત્રોની ચર્ચા કરી અને આ માટે સાથે મળીને કામ કરવા સંમત થયા. નેતાઓએ આવતા વર્ષે ભારત અને કોરિયા પ્રજાસત્તાક વચ્ચે રાજદ્વારી સંબંધોની સ્થાપનાની 50મી વર્ષગાંઠની સંયુક્ત રીતે ઉજવણી કરવાની તેમની ઈચ્છા પર પણ ભાર મૂક્યો હતો. પ્રધાનમંત્રીએ મહામહિમ યુનને વહેલી તકે તેમની અનુકૂળતાએ ભારત આવવા આમંત્રણ પાઠવ્યું હતું.
પ્રધાનમંત્રીએ જયેષ્ઠા અષ્ટમીની શુભકામનાઓ પાઠવી

પ્રધાનમંત્રી શ્રી મોદીએ સૌને, ખાસ કરીને કાશ્મીરી પંડિત સમુદાયને જયેષ્ઠા અષ્ટમીના પવિત્ર અવસરે શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યુંઃ “જયેષ્ઠા અષ્ટમીના પવિત્ર અવસરે, દરેકને, ખાસ કરીને કાશ્મીરી પંડિત સમુદાયને શુભકામનાઓ. આપણે માતા ખીર ભવાનીને નમન કરીએ છીએ અને દરેકના ઉત્તમ સ્વાસ્થ્ય અને સુખાકારી માટે પ્રાર્થના કરીએ છીએ.’
પ્રધાનમંત્રીએ મણિપુરના ભૂતપૂર્વ મુખ્યમંત્રી શ્રી રિશાંગ કીશિંગના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મણિપુરના ભૂતપૂર્વ મુખ્યમંત્રી અને વરિષ્ઠ રાજકારણી શ્રી રિશાંગ કીશિંગના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “શ્રી રિશાંગ કીશિંગની વિદાયથી ઉત્તરપૂર્વના રાજકારણમાં મોટી ખોટ પડી છે, કે જ્યાં તેમણે ભારે ખંતપૂર્વક સેવા આપી હતી. આ દુઃખના સમયમાં મારા વિચારો તેમના પરિવાર અને શ્રી રિશાંગ કીશિંગના શુભેચ્છકો સાથે છે.”
વડાપ્રધાન દ્વારા તૃતિય ભારત આફ્રિકન શિખર સંમેલનની તૈયારી સંદર્ભે વક્તવ્ય

ભારત 26-29 ઓક્ટોબરના મધ્યમાં તૃતિય ભારત આફ્રિકી શિખર સંમેલન 2015નું આયોજન કરીને ગૌરવની લાગણી અનુભવે છે. આ વખતે આયોજનનું સ્તર ઉલ્લેખનીય રૂપથી વધ્યું છે અને અમે દરેક 54 આફ્રિકન દેશો અને આફ્રિકી સંઘોના નેતાઓને આમંત્રિત કર્યાં છે. આ સંમેલન આફ્રિકાથી બહાર યોજાઈ રહેલા આફ્રિકી દેશોના સૌથી મોટા સમારોહમાંથી એક થવાનું છે, જે સોનેરી ભવિષ્યના સંશોધનમાં ગંભીરતાથી સંબંધ થવા અંગે ભારત અને આફ્રિકાની અભિલાષાને દર્શાવે છે. ભારત અને આફ્રિકા વચ્ચે પારસ્પરિક સન્માન, વિશ્વાસ અને એકજૂટતા પર આધારિત ઐતિહાસિક સંબંધ છે. તાજેતરમાં જ આપણા સંબંધોએ પ્રગતિ સાધી છે અને આ પારસ્પરિક હિતની ભાગીદારીના રૂપે વિકસિત થયા છે. ભારત આફ્રિકામાં મોટું રોકાણકાર છે અંદાજે 30 બિલિયન ડોલરના ભારતીય મૂડીરોકાણે આફ્રિકામાં નોકરીઓ માટે મહત્વપૂર્ણ યોગદાન આપ્યું છે. માનસિક મિલાપ અને સાથે મળીને કામ કરવાથી ભારત અને આફ્રિકા વચ્ચેના સંબંધોને ગાઢ બનાવવામાં ત્રીજુ ભારત-આફ્રિકી શિખર સંમેલન એક યુગાંતકારી ઘટના હશે. ભારત આફ્રિકી શિખર સંમેલન દરમિયાન ઘણા અન્ય કાર્યક્રમનું પણ આયોજન કરવામાં આવી રહ્યું છે. ભારત અને આફ્રિકાના વાણિજ્યમંત્રી, વ્યાપારિક પ્રતિનિધિઓ સાથે મળીને 23 ઓક્ટોબરના રોજ મુલાકાત કરશે. અગ્રણી ભારતીય વાણિજ્ય અને ઉદ્યોગ સંગઠનો તરફથી 27 અને 29 ઓક્ટોબરના રોજ સંમેલન સ્થળે એક વ્યાપાર પ્રદર્શનનું આયોજન પણ કરવામાં આવશે. ભારત અને આફ્રિકા સહયોગ વિષય-વસ્તુ પર સીબીએસઈ દ્વારા આયોજીત થનાર જુદી જુદી પ્રતિસ્પર્ધાઓમાં 16000થી વધુ વિદ્યાલય ભાગ લઇ રહ્યાં છે.
પ્રધાનમંત્રીએ એચ.ઇ. ઉલ્ફ ક્રિસ્ટરસનને સ્વીડનના આગામી પ્રધાનમંત્રી તરીકેની તેમની પસંદગી બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એચ.ઇ. ઉલ્ફ ક્રિસ્ટરસનને સ્વીડનના આગામી પ્રધાનમંત્રી તરીકે ચૂંટવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; "સ્વીડનના આગામી પ્રધાનમંત્રી તરીકે એચ.ઇ. શ્રી ઉલ્ફ ક્રિસ્ટરસનને તેમની પસંદગી બદલ અભિનંદન. હું અમારી બહુપક્ષીય ભાગીદારીને વધુ મજબૂત કરવા માટે સાથે મળીને કામ કરવા આતુર છું."
પ્રધાનમંત્રીએ મણિપુરના લોકોને સાજીબુ ચેરોબા પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મણિપુરના લોકોને સાજીબુ ચેરોબા શુભેચ્છા પાઠવી છે. એક ટ્વીટમાં શ્રી પ્રધાનમંત્રી શ્રી નરેન્દ્ર મોદીએ જણાવ્યું હતું કે, મણિપુરના લોકોને “સાજીબુ ચેરોબા પર શુભેચ્છાઓ. આવનારું વર્ષ સુખી અને સ્વાસ્થ્યવર્ધક નિવડે તેવી શુભકામનાઓ.
પ્રધાનમંત્રીએ ભાવનગરમાં ₹5200 કરોડથી વધુના પ્રોજેક્ટનું ઉદ્ઘાટન અને શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે ભાવનગરમાં ₹5200 કરોડથી વધુના પ્રોજેક્ટનું ઉદ્ઘાટન અને શિલાન્યાસ કર્યો હતો. પ્રધાનમંત્રીએ ભાવનગર ખાતે વિશ્વના પ્રથમ
ભુવનેશ્વરના બીજુ પટનાયક એરપોર્ટ ખાતે રસ્તા પહોળા કરવા માટે એરપોર્ટ ઓથોરીટી ઓફ ઇન્ડિયા અને ઓડિશા સરકાર વચ્ચે જમીનના આદાનપ્રદાનને મંજૂરી આપતું મંત્રીમંડળ

પ્રધાનમંત્રી શ્રી નરેન્દ્ર મોદીના નેતૃત્વ હેઠળના કેન્દ્રીય મંત્રીમંડળે એરપોર્ટ ઓથોરીટી ઓફ ઇન્ડિયાની ૧.૬ એકરની જમીનને ઓડિશા સરકાર દ્વારા પ્રસ્તાવિત સમાન વિસ્તારની ૧.૬ એકર જમીન સાથે બદલવાની મંજૂરી આપી દીધી છે. રાજ્ય સરકારે એરપોર્ટ ઓથોરીટી ઓફ ઇન્ડિયાની ૧.૬ એકર જમીનને બદલે પોતાની ૧.૬ એકર જમીન આપવાની દરખાસ્ત મૂકી હતી અને એએઆઈના ઉપરોક્ત જમીન પરના તમામ વર્તમાન બાંધકામને પોતાના ખર્ચે ફરીથી તૈયાર કરવાની તૈયારી દર્શાવી છે. વધુમાં, રાજ્ય સરકાર દ્વારા પ્રસ્તાવિત જમીન એ વર્તમાન એરપોર્ટને સંલગ્ન જ છે એએઆઈ દ્વારા તેનો ઉપયોગ પેરેલલ ટેક્ષી ટ્રેક બાંધવામાં કરવામાં આવશે. ઓડિશા સરકાર વીઆઈપી મુવમેન્ટસની સુરક્ષા વ્યવસ્થાને સુધારવા તથા જાહેર ઉપયોગ માટે બફર ઝોન તૈયાર કરવા માટે ભુવનેશ્વર એરપોર્ટ નજીકના (એકમારા માર્ગ/પલાશપલ્લી રોડ તરીકે જાણીતા) રાજ્ય સરકારના રસ્તાને પહોળો કરવા માંગે છે.
મંત્રીમંડળે દેશના સૌથી પહેલા ત્રણ બેંકોના વિલિનીકરણને મંજૂરી આપી, વિજયા બેંક, દેના બેંક અને બેંક ઑફ બરોડાનું વિલિનીકરણ

પ્રધાનમંત્રી શ્રી નરેન્દ્ર મોદીની અધ્યક્ષમાં મંત્રીમંડળે આજે બેંક ઑફ બરોડા, વિજયા બેંક અને દેના બેંકનું વિલિનીકરણ કરવાની દરખાસ્તને મંજૂરી આપી છે. જેમાં બેંક ઑફ બરોડા ટ્રાન્સફરી (જેને નામે મિલકત તબદીલ કરવામાં આવી હોય) બેંક રહેશે. જ્યારે દેના બેંક અને વિજયા બેંક ટ્રાન્સફરર (મિલકતની તબદીલી કરનાર) બેંક રહેશે. આ વિલિનીકરણ ભારતનું સૌથી પહેલું ત્રિપક્ષીય જોડાણ છે અને જોડાણ વડે ભારતની બીજા નંબરની સૌથી મોટી જાહેરક્ષેત્રની બેંક આકાર પામશે. આ જોડાણ વડે વૈશ્વિક સ્તરે મજબૂત સ્પર્ધાત્મક બેંકની રચના થશે, જેને કદના વ્યાપનો લાભ મળશે અને વિવિધ પ્રકારના આંતરિક સમન્વયનો પણ લાભ મળશે. નેટવર્ક, ઓછા ખર્ચે થાપણો અને ત્રણ બેંકોની પેટા કંપનીઓના જોડાણથી નોંધપાત્ર એકરૂપતાને કારણે જોડાણ થયેલી સંસ્થાના ગ્રાહકોના વ્યાપ, બજારની પહોંચ, કામગીરીની કાર્યક્ષમતા, વિવિધ ઉત્પાદનો અને સેવાઓના સમૂહ તથા ગ્રાહકોને વધુ સારી વ્યવસ્થામાં વધારા ઉપરાંત નોંધપાત્ર પ્રમાણમાં એકરૂપતા પ્રાપ્ત થશે. વિલિનીકરણના મહત્વના મુદ્દાઃ વિજયા બેંક અને દેના બેંક ટ્રાન્સફરર (મિલકત હસ્તાંતરિત કરનાર) બેંક રહેશે, જ્યારે બેંક ઑફ બરોડા ટ્રાન્સફરી (જેના નામે મિલકત હસ્તાંતરિક થઈ રહી હોય) બેંક રહેશે. આ યોજના 01-04-2019થી અમલમાં આવશે. આ યોજના અમલી બનતાં ટ્રાન્સફરર બેંકોની અસ્કયામતો ટ્રાન્સફરી બેંકને કાર્યરત એકમ તરીકે તબદીલ કરવામાં આવશે, જેમાં તમામ વ્યવસાય, મિલકતો, હક, સ્વામિત્વ, દાવાઓ, પરવાનાઓ, મંજૂરીઓ અને અન્ય વિશેષાધિકારો, તમામ સંપત્તિ અને તમામ ઋણ અને જવાબદારીઓનો સમાવેશ થશે. ટ્રાન્સફરર બેંકોના તમામ કાયમી અને નિયમિત અધિકારીઓ અને કર્મચારીઓ હવે ટ્રાન્સફરી બેંકમાં અધિકારીઓ અથવા કર્મચારીઓ બનશે અને તે બેંકમાં સેવાઓ આપશે. ટ્રાન્સફરર બેંકોના કર્મચારીઓ/અધિકારીઓને તેમની મૂળ બેંકમાં જે વેતન અને એલાઉન્સ અપાતું હશે તેની તુલનામાં ઓછુ વેતન કે એલાઉન્સ અપાશે નહીં. ટ્રાન્સફરી બેંકનું બોર્ડ એ બાબતની ખાતરી રાખશે કે તબદીલ કરાયેલ કર્મચારીઓ અને અધિકારીઓના હિતોનું ટ્રાન્સફરર બેંકમાં રક્ષણ થશે. ટ્રાન્સફરી બેંક, ટ્રાન્સફરર બેંકના શેર હોલ્ડરોને વિનિમયના ગુણોત્તર અનુસાર શેર ઑફર કરશે. ટ્રાન્સફરી બેંક અને ટ્રાન્સફરર બેંકના શેર હોલ્ડરો, શેર વિનિમય ગુણોત્તર અંગે જો કોઈ ફરિયાદ હોય તો તેની નિષ્ણાંત સમિતિ સમક્ષ રજૂઆત કરી શકશે. વિલિનીકરણ પછી સંસ્થાની શક્તિઃ જોડાણ કરાયેલી બેંક બદલાયેલા વાતાવરણમાં વૃદ્ધિ પામતા અર્થતંત્રની ધિરાણલક્ષી જરૂરિયાતો સંતોષવા, સ્રોતો ઉભા કરવામાં અને તકલીફો સહન કરવા માટે બહેતર રીતે સુસજ્જ રહેશે. કદના વ્યાપનો લાભ અને વ્યાપક તકોની સ્થિતિને કારણે નફાકારકતામાં વધારો થઈ શકશે અને વ્યાપક પ્રમાણમાં પ્રોડક્ટ ઑફર કરી શકાશે, ટેકનોલોજી અપનાવી શકાશે અને જોડાણ થયેલી સંસ્થા ખર્ચ બાબતે કાર્યક્ષમતા દાખવશે અને રિસ્ક મેનેજમેન્ટમાં સુધારો થશે. આ ઉપરાંત વ્યાપક પહોંચ દ્વારા નાણાંકિય સમાવેશીતામાં વધારો થશે. આ જોડાણથી વૈશ્વિક બેંકો સાથે તુલના થઈ શકે તેવી બેંકનું નિર્માણ થશે અને દેશમાં તથા વિદેશમાં સક્ષમ રીતે સ્પર્ધા કરી શકશે. દેના બેંક જેવી વ્યક્તિગત બેંકની તાકાત એટલે કે પ્રમાણમાં ઓછા દરે
પ્રધાનમંત્રીએ પ્રસિદ્ધ અભિનેતા સઈદ જાફરીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રસિદ્ધ અભિનેતા શ્રી સઈદ જાફરીના નિધન પર શોક વ્યક્ત કર્યો છે. પ્રધાનમંત્રીએ કહ્યું કે, “ શ્રી સઈદ જાફરી બહુમુખી પ્રતિભાના ધણી હતા. તેમની પ્રતિભા અને વિશિષ્ટ યોગ્યતાને હંમેશા યાદ કરાશે. તેમના નિધન પર તેમને શ્રદ્ધાંજલિ.”
પ્રધાનમંત્રીએ આયુષ્માન ભારત અંતર્ગત આરોગ્ય બાહેંધરી કાર્યક્રમના શુભારંભની તૈયારીઓની સમીક્ષા કરી

પ્રધાનમંત્રી શ્રી નરેન્દ્ર મોદીએ સોમવારે (07-05-2018) આયુષ્માન ભારત અંતર્ગત મહત્વાકાંક્ષી આરોગ્ય બાહેંધરી કાર્યક્રમના શુભારંભ માટેની તૈયારીઓની પ્રગતિની સમીક્ષા કરી હતી. આરોગ્ય બાહેંધરી કાર્યક્રમના સરળ અને ઝડપી અમલીકરણ માટે રાજ્યોની સાથે થયેલ ચર્ચા સહિત અત્યારસુધીમાં કરાયેલી તૈયારીઓની માહિતી પ્રધાનમંત્રીને આપવામાં આવી. આ યોજના પ્રતિ પરિવાર રૂ. 5 લાખનું આરોગ્ય કવચ પુરું પાડશે. આ યોજનાનું લક્ષ્ય 10 કરોડથી વધુ ગરીબ અને નબળા પરિવારોને આવરી લેવાનું છે. પ્રધાનમંત્રીએ આ યોજના હેઠળ સમાજના ગરીબ અને પછાત વર્ગના લોકોને વધુમાં વધુમાં લાભ મળે તે માટે ભારપૂર્વક જણાવ્યું હતું. આરોગ્ય અને પરિવાર કલ્યાણ મંત્રાલય, નીતિ આયોગ અને પ્રધાનમંત્રી કાર્યાલયના અધિકારીઓએ યોજનાના વિવિધ પાસાઓની પ્રધાનમંત્રીને માહિતી આપી હતી. ગત મહિને આંબેડકર જયંતિના અવસર પર પ્રધાનમંત્રીએ છત્તીસગઢના બીજાપુરના મહત્વાકાંક્ષી જિલ્લામાં આયુષ્માન ભારત અંતર્ગત પહેલા ‘હેલ્થ એન્ડ વેલનેસ સેન્ટર’નું ઉદ્ઘાટન કર્યું હતું.
પ્રધાનમંત્રીએ પંડિત દીનદયાલ ઉપાધ્યાયને તેમની પુણ્યતિથિ પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ પંડિત દીનદયાલ ઉપાધ્યાયજીને તેમની પુણ્યતિથિ પર શ્રદ્ધાંજલિ અર્પણ કરી છે. એક ટ્વિટમાં, પ્રધાનમંત્રીએ કહ્યું; "પંડિત દીનદયાળ ઉપાધ્યાયજીનું સમગ્ર જીવન સર્વજન હિતાય–સર્વજન સુખાયના સિદ્ધાંત પર આધારિત હતું. તેમની અભિન્ન માનવતાવાદની ફિલસૂફી માત્ર ભારતની જ નહીં પરંતુ વિશ્વની અનેક સમસ્યાઓનું સમાધાન આપવામાં સક્ષમ છે. તેમની પુણ્યતિથિ પર શ્રધ્ધાંજલિ.
પ્રધાનમંત્રીને પ્રધાનમંત્રી રાષ્ટ્રીય રાહત ફંડ માટે ચેક અર્પણ કરાયો

ગોવાના મુખ્ય મંત્રી શ્રી લક્ષ્મીકાંત પારસેકરે તા. 25 ઓગષ્ટ, 2015ના રોજ પ્રધાનમંત્રી શ્રી નરેન્દ્ર મોદીની મુલાકાત લીધી હતી. તેમણે પ્રધાનમંત્રી શ્રી નરેન્દ્ર મોદીને આશરે 1.9 કરોડ રૂપિયાનો ચેક પ્રધાનમંત્રી રાષ્ટ્રીય રાહત ફંડ (પીએમએનઆરએફ) માટે અર્પણ કર્યો હતો. આ પ્રસંગે સંરક્ષણ મંત્રી શ્રી મનોહર પારિકર પણ ઉપસ્થિત હતા.
મંત્રીમંડળે સૂકા વિસ્તારોમાં કૃષિ સંશોધન માટે આંતરરાષ્ટ્રીય કેન્દ્ર (આઇસીએઆરડીએ) દ્વારા પશ્ચિમ બંગાળ અને રાજસ્થાનમાં સેટેલાઇટ કેન્દ્રો સાથે મધ્યપ્રદેશના સીહોરના અમ્લાહમાં ફૂડ લેગુમ્સ રિસર્ચ પ્લેટફોર્મ (એફએલઆરપી)ની સ્થાપનાને મંજૂરી આપ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં નીચેની બાબતોને મંજૂરી આપવામાં આવી હતીઃ (i) શુષ્ક વિસ્તારોમાં કૃષિ સંસાધનો માટે આંતરરાષ્ટ્રીય કેન્દ્ર (આઇસીએઆરડીએ) દ્વારા બીજા તબક્કામાં મધ્યપ્રદેશના સીહોરના અમ્લાહમાં ફૂડ લેગુમ્સ રિસર્ચ પ્લેટફોર્મ (એફએલઆરપી) અને પશ્ચિમ બંગાળ (કઠોળ માટે) અને રાજસ્થાન (કુદરતી સંસાધન વ્યવસ્થાપન)માં સેટેલાઇટ કેન્દ્રોની સ્થાપના; (ii) આ માટે મધ્યપ્રદેશની રાજ્ય સરકાર સાથે ભાડાપટ્ટાના કરાર પર હસ્તાક્ષરને મંજૂરી આપવામાં આવી, જે મુજબ મધ્યપ્રદેશની સરકાર 30 વર્ષના ભાડાપટ્ટા માટે એકર દીઠ રૂ. 1ના ભાડા પર સીહોરના અમ્લાહમાં જમીન (70.99 હેક્ટર, 175.42 એકર) આઇસીએઆરડીએને મધ્યપ્રદેશમાં એફએલઆરપી માટે ભાડાપટ્ટે આપશે; (iii) આઇસીએઆરડીએના ફૂડ લેગુમ્સ રિસર્ચ પ્લેટફોર્મને સંયુક્ત રાષ્ટ્ર (વિશેષાધિકારો અને મુક્તિ) ધારા, 1947ની કલમ 3માં જણાવ્યા મુજબ આંતરરાષ્ટ્રીય દરજ્જો આપવા મંત્રીમંડળની ‘સૈદ્ધાંતિક મંજૂરી’. (iv) પ્લેટફોર્મ સ્થાપિત કરવા સાથે સંબંધિત તમામ બાબતોમાં ભારત વતી કૃષિ સંશોધન વિભાગ (ડીએઆરઇ)ને અધિકૃત કરવાની મંજૂરી. (v) જો જરૂર પડે, તો એફએલઆરપીની સ્થાપના સાથે સંબંધિત આઇસીએઆર અને આઇસીએઆરડીએ વચ્ચે પૂરક સમજૂતીમાં ટેકનિકલ સુધારા હાથ ધરવા કૃષિ મંત્રાલયને અધિકૃત કરવાની મંજૂરી. ભારતમાં એફએલઆરપીની સ્થાપના થવાથી ભારત ખાદ્ય સુરક્ષાના પડકારોનો સામનો કરવા આંતરરાષ્ટ્રીય સ્તરની શ્રેષ્ઠ વૈજ્ઞાનિક પદ્ધતિઓનો ઉપયોગ કરવા સક્ષમ બનશે. ભારત એફએલઆરપી દ્વારા દેશમાં હાંસલ સંશોધન ઉત્પાદનનો ઝડપથી અને અસરકારક રીતે ઉપયોગ કરવા સક્ષમ બનશે. મુખ્ય આંતરરાષ્ટ્રીય સંશોધન અને વિકાસ સંસ્થા ભારતને દુનિયામાં કૃષિ સંશોધન માટે મોટું કેન્દ્ર બનાવશે અને તેના પરિણામે દેશમાં સંશોધન અને વિકાસ માટે વધારે રોકાણ આકર્ષશે. આ સંશોધન આંતરરાષ્ટ્રીય સંસ્થાએ સ્થાપિત કર્યું છે. આઇસીએઆરડીએ આબોહવા સાથે સંબંધિત ટેકનોલોજીઓની જેમ નવીનતાનો સારો ટ્રેક રેકોર્ડ ધરાવે છે, જેમાં શુષ્ક જમીનમાં ઉત્પાદન વ્યવસ્થાઓ માટે ફૂડ લેગ્યુમની અનુકૂળ વિવિધતાઓ સામેલ છે. આઇસીએઆરડીએ વિવિધ પાકો અને અનાજની ઉત્પાદકતા વધારવા વિવિધ શાખાઓના વૈજ્ઞાનિકોની ટીમ મારફતે સંશોધન હાથ ધરશે. આ પ્લેટફોર્મ ગરીબી ઘટાડવામાં, ખાદ્ય સુરક્ષા સુધારવામાં, પોષણ અને સ્વાસ્થ્ય વધારવામાં તથા કુદરતી સંસાધન આધારને જાળવવામાં નોંધપાત્ર પ્રદાન કરશે. સંશોધનના પરિણામો તમામ વિસ્તારોના નાનામોટા કે સીમાંત ખેડૂતો માટે લાભદાયક રહેશે તથા ટેકનોલોજીનો વિકાસ થવાથી તમામ ખેડૂતો તેનો ઉપયોગ કરવા સક્ષમ બનવાથી પ્રોજેક્ટ સમાન અને સર્વસમાવેશક બનશે.
પ્રધાનમંત્રીએ મલયાલમ નૂતન વર્ષના અવસરે મલયાલી સમુદાયને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ મલયાલમ નૂતન વર્ષના અવસરે મલયાલી સમુદાયને શુભેચ્છાઓ પાઠવી હતી. પ્રધાનમંત્રીએ કહ્યું કે, “આ શુભ મહિનો શરૂ થતાંની સાથે જ દરેકને ખાસ કરીને મારી મલયાલી બહેનો અને ભાઈઓને મારી શુભેચ્છાઓ. પ્રાર્થના કરું છું કે આવનારું વર્ષ તેની સાથે સફળતા, સારુ સ્વાસ્થ્ય અને સૌના માટે સમૃદ્ધિ લાવે.”
પ્રધાનમંત્રી શ્રીએ 8 વર્ષ શેર કર્યા: સેવા, સુશાસન અને ગરીબ કલ્યાણ- ‘સેવાના 8 વર્ષ-ભારતની વિકાસ યાત્રા, બહુવિધ ડોમેન્સમાં’

પ્રધાનમંત્રી શ્રી નરેન્દ્ર મોદીએ narendramodi.in અને નમો એપ પર સેવા, સુશાસન અને ગરીબ કલ્યાણના 8 વર્ષની મુખ્ય હાઈલાઈટ્સ શેર કરી છે. ટ્વીટ્સની શ્રેણીમાં, પ્રધાનમંત્રીએ કહ્યું: “છેલ્લાં 8 વર્ષ લોકોની આકાંક્ષાઓને પૂર્ણ કરવા વિશે છે. અમે સેવા, સુશાસન અને ગરીબ કલ્યાણના અમારા પ્રયાસને પરિપૂર્ણ કરવા માટે પ્રતિબદ્ધ છીએ. નમો એપ પરનો વિકાસ યાત્રા વિભાગ તમને આ વિકાસ યાત્રામાં લઈ જશે. #8
પીએમએ રાજસ્થાનના જાલોરમાં માર્ગ અકસ્માતમાં થયેલા મૃત્યુ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના જાલોર ખાતે માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. તેમણે પરિવારોને આ દુઃખદ નુકસાન સહન કરવાની શક્તિ માટે પ્રાર્થના કરી. પીએમઓએ ટ્વીટ કરીને કહ્યું: રાજસ્થાનના જાલોરમાં થયેલો માર્ગ અકસ્માત અત્યંત દુઃખદ છે. આમાં જે લોકોએ પોતાનો જીવ ગુમાવ્યો છે તેમના પરિવારો પ્રત્યે હું સંવેદના વ્યક્ત કરું છું. ભગવાન તેમને દુઃખની આ ઘડીમાં શક્તિ આપે:
પ્રધાનમંત્રીએ તમિલનાડુના વિરુધુનગરમાં ફટાકડા ફેક્ટરીમાં આગ લાગવા અંગે દુઃખ વ્યક્ત કર્યુ; મૃતકો માટે સહાય જાહેર કરી

પ્રધાનમંત્રી શ્રી નરેન્દ્ર મોદીએ તમિલનાડુના વિરુધુનગરમાં ફટાકડા ફેક્ટરીમાં આગ લાગવા અંગે દુઃખ વ્યક્ત કર્યુ છે અને પીડિતો માટે સહાય જાહેર કરી છે. પ્રધાનમંત્રીએ ટ્વીટ કર્યુ કે, ‘તમિલનાડુના વિરુધુનગરમાં એક ફટાકડાની ફેક્ટરીમાં આગ લાગવાથી દુઃખ થયું છે. દુઃખની આ પળે, મારી સંવેદના શોકમગ્ન પરિવારોની સાથે છે. મને આશા છે કે ઘાયલો ઝડપથી સ્વસ્થ થશે. અધિકારીઓ ઘટના સ્થળે કાર્ય કરી રહ્યા છે. તમિલનાડુના વિરુધુનગરમાં ફટાકડાની એક ફેક્ટરીમાં આગ લાગવાથી મૃત્યુ પામેલા લોકોના પરિજનો માટે પીએમએનઆરએફમાંથી રૂ. 2 લાખની સહાય મંજૂર કરવામાં આવી છે. જ્યારે ગંભીર રીતે ઘાયલ લોકોને રૂ. 50000ની સહાય આપવામાં આવશે.’
પ્રધાનમંત્રીએ ડૉ રામ મનોહર લોહિયાને તેમની જન્મજયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ડૉ રામ મનોહર લોહિયાને તેમની જન્મજયંતિ પર શ્રદ્ધાંજલિ આપી છે. આ અવસર પર, તેમણે ઇતિહાસના પાનામાંથી કેટલીક રસપ્રદ વાતો શેર કરી છે જેમાં ડૉ. લોહિયાનો લોર્ડ લિન્લિથગોને લખેલો પત્ર અને ડૉ. લોહિયાના પિતા અને તેમની વચ્ચેનો પત્રવ્યવહાર છે. ટ્વીટ્સની શ્રેણીમાં, પ્રધાનમંત્રીએ કહ્યું; "ડૉ. રામ મનોહર લોહિયાને તેમની જન્મજયંતિ પર યાદ કરીએ છીએ. તેઓ ઘણી ઐતિહાસિક ઘટનાઓમાં અગ્રેસર હતા અને આપણા સ્વાતંત્ર્ય સંગ્રામમાં મહત્વની ભૂમિકા ભજવી હતી. તેમની સૈદ્ધાંતિક રાજનીતિ અને બૌદ્ધિક કૌશલ્ય માટે તેઓ વ્યાપકપણે સન્માનિત છે." "ઇતિહાસના પાનામાંથી કેટલીક રસપ્રદ વાતો…ડૉ. લોહિયાનો લોર્ડ લિન્લિથગોને લખેલો પત્ર અને ડૉ. લોહિયાના પિતા અને તેમની વચ્ચેનો પત્રવ્યવહાર."
પ્રધાનમંત્રીએ ડોનાલ્ડ ટ્રમ્પને યુએસની ચૂંટણીમાં વિજય બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ આજે ડોનાલ્ડ ટ્રમ્પને યુનાઈટડ સ્ટેટના પ્રમુખ તરીકે ચૂંટાવા બદલ અભિનંદન પાઠવ્યા હતા. પ્રધાનમંત્રીએ કહ્યું હતું કે, “યુએસના 45મા પ્રમુખ ચૂંટાવા બદલ ડોનાલ્ડ ટ્રમ્પને અભિનંદન. આપના પ્રચાર દરમિયાન આપ ભારત સાથેની મિત્રતા અંગે જે બોલ્યા હતા તેને અમે બિરદાવીએ છીએ. અમે ભારત-યુએસના દ્વીપક્ષીય સંબંધોને નવી ઊંચાઈ પર પહોંચાડવામાં આપની સાથે કાર્ય કરવા આતુર છીએ.”
પ્રધાનમંત્રીએ 13મી બ્રિક્સ શિખર બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે 13મી બ્રિક્સ શિખર બેઠકની વર્ચ્યુઅલી અધ્યક્ષતા કરી હતી. ભારતે આ શિખર બેઠક માટે જે વિષય પસંદ કર્યો એ હતો ‘બ્રિક્સ@15: ઈન્ટ્રા બ્રિક્સ કો-ઓપરેશન ફોર કન્ટિન્યુટિ, કૉન્સોલિડેશન અને કન્સેન્સસ’- ‘બ્રિક્સ@15: સાતત્ય, સંગઠન અને સર્વાનુમત માટે આંતરિક બ્રિક્સ સહકાર’. આ શિખર બેઠકમાં અન્ય તમામ બ્રિક્સ નેતાઓ- બ્રાઝિલના રાષ્ટ્રપતિ શ્રી જેયર બોલ્સોનારો, રશિયાના રાષ્ટ્રપતિ શ્રી વ્લાદિમીર પુટિન, ચીનના રાષ્ટ્રપતિ શ્રી શિ જિનપિંગ અને દક્ષિણ આફ્રિકાના રાષ્ટ્રપતિ શ્રી સિરિલ રામાફોસાએ ભાગ લીધો હતો. આ વર્ષે ભારતના અધ્યક્ષપદ હેઠળ બ્રિક્સ ભાગીદારો તરફથી મળેલા સહકાર માટે પ્રધાનમંત્રીએ એમની પ્રશંસા વ્યક્ત કરી હતી જે દરમ્યાન ઘણી નવી પહેલ હાંસલ થઈ હતી. આ પહેલમાં પહેલી બ્રિક્સ ડિજિટલ આરોગ્ય સમિટ; બહુપક્ષીય સુધારા અંગે પહેલું બ્રિક્સ પ્રધાનસ્તરીય સંયુક્ત નિવેદન; બ્રિક્સનો ત્રાસવાદ વિરોધી એક્શન પ્લાન; રિમોટ સેન્સિંગ સેટેલાઇટ્સના ક્ષેત્રમાં સહકાર પર સમજૂતી; એક વર્ચ્યુઅલ બ્રિક્સ વૅક્સિન રિસર્ચ એન્ડ ડેવલપમેન્ટ સેન્ટર; ગ્રીન પર્યટન અંગે બ્રિક્સ મૈત્રી-જોડાણ ઈત્યાદિનો સમાવેશ થાય છે. કોવિડ પછીની વૈશ્વિક પુન:પ્રાપ્તિમાં બ્રિક્સ દેશો ભજવી શકે એ અગ્રણી ભૂમિકાને ઉજાગર કરતા પ્રધાનમંત્રીએ ‘બિલ્ડ-બેક રિઝિલિઅન્ટલી, ઈનોવેટિવ્લી, ક્રેડિબ્લી અને સસ્ટેનેબ્લી’ (નવીન રીતે, વિશ્વસનીય રીતે અને ટકાઉ રીતે મૂળ સ્થિતિ પ્રાપ્ત કરે એવું પુન:નિર્માણ)ના મુદ્રાલેખ હેઠળ વધારે તીવ્ર બનાવાયેલ બ્રિક્સ સહકાર માટે અનુરોધ કર્યો હતો. આ વિષયો પર છણાવટ કરતા પ્રધાનમંત્રીએ રસીકરણની ઝડપ અને પહોંચ વધુ તીવ્ર બનાવીને ‘બિલ્ડ બેક’ને વેગીલું કરવા, વિક્સિત દેશો સિવાય રસી ઉત્પાદન ક્ષમતા અને ફાર્માના વૈવિધ્યકરણ દ્વારા ‘રિઝિલ્યન્સ’ (સ્થિતિસ્થાપકતા) સર્જવા, જાહેર હેતુ માટે ડિજિટલ સાધનોનો સર્જનાત્મક રીતે ઉપયોગ દ્વારા ‘ઇનોવેશન’ (નવીનીકરણ)ને ઉત્તેજન, બહુપક્ષીય સંસ્થાઓની ‘ક્રેડિબિલિટી’ (વિશ્વસનીયતા) વધારવા સુધારા સુનિશ્ચિત કરવા, અને પર્યાવરણીય અને આબોહવાના મુદ્દાઓ પર સમાન બ્રિક્સ અસ્ખલિત વાણી દ્વારા ‘સસ્ટેનેબલ’ (ટકાઉ) વિકાસને ઉત્તેજનની જરૂરિયાત પર ભાર મૂક્યો હતો. નેતાઓએ મહત્વના પ્રાદેશિક અને વૈશ્વિક મુદ્દાઓની પણ ચર્ચા કરી હતી. જેમાં અફઘાનિસ્તાનમાં તાજેતરની ઘટનાઓનો સમાવેશ થતો હતો. ત્રાસવાદ અને ઉદ્દામવાદની વૃદ્ધિ દ્વારા ઊભા થયેલા જોખમ અંગે વિચારો એકકેન્દ્રીત થયા હતા અને તમામ બ્રિક્સ ભાગીદારો ત્રાસવાદ સામેના બ્રિક્સ એક્શન પ્લાનના અમલીકરણને વેગીલું બનાવવા સંમત થયા હતા. સમિટ-શિખર બેઠકની પૂર્ણાહૂતિએ નેતાઓએ ‘ન્યુ દિલ્હી ડેક્લેરેશન’ (નવી દિલ્હી એકરાર)ને અપનાવ્યું હતું.